钦定古今图书集成/明伦汇编/氏族典/第123卷 > 陈敏
## 钦定古今图书集成/明伦汇编/氏族典/第123卷 > 陈敏

按《宋史陈敏传》：“敏字元功，赣之石城人。父皓，有才武，
建炎末，以破赣贼李仁功，补官至承信郎。敏精骑射，
积官至忠靖郎。以杨存忠荐，擢阁门祗候，累功授右
武大夫，封武功县男，领兴州刺史。召赴阙，高宗见其
状貌魁岸，除破敌军统制，升马司统制。孝宗即位，张
浚宣抚江淮，奏敏为神劲军统制，改都督府武锋军”
都统制。金人议和，戍高邮兼知军事。乾道元年，迁宣
州观察使，召除主管侍卫步军司公事。居岁馀，除光
州观察使，分武锋为四军，升敏为都统制兼知高邮
军事。四年，召敏为左骁卫上将军，再出守高邮，移守
楚州。以归正人二百家逃归，降授忠州团练使，罢为
福建路总管，改江西路总管，俄提举佑神观，仍奉朝
请。继复蕲州防御使，再除武锋军都统制兼知楚州，
复光州观察使，以疾卒。特赠庆远军承宣使。